Laas opdateer: Februarie 6, 2018
Toeganklikheid gereed, Webjoernaal, Unieke agtergrond, Unieke kleure, Unieke hoofstrook, Spesifieke kieslys, Redakteur styl, Voorgestelde hoofstrook foto, Voorgestelde fotos, Buigsame hoofstrook, Volwydte modelvorm, Linker Kantkolom, Microformats, Nuus, Een kolom, Artikel formate, Regter Kantkolom, RNL taal ondersteuning, Drywende artikel, Tema se opsies, Gegroepeerde kommentare, Gereed vir vertaal, Twee kolomme
5 sterre 38
Vertaal Catch Box Bly te kenne, Staat, ek is die belastingbetaler | Om te probeer verstaan
← Leer kinders Bybel lees
Oppas vir Nathan Bond! →
Bly te kenne, Staat, ek is die belastingbetaler
Posted on Oktober 10, 2008 by Retha | 1 Kommentaar
Daar is mense wat beweer voorgestelde straatnaam-veranderings in Pretoria gaan “die Tswane-metropool”soveel miljoen uit die sak jaag. Dan hoor mens stories van hoe “die gesondheidsdepartement” mense betaal wat deur nalatigheid gestrem is.
Nou ja, as my kind gestrem uit ‘n hospitaal kom, sal ek ook geld uit “die gesondheidsdepartement” eis. Ek het volkome begrip dat die ouers dit doen. Vir straatnaam-veranderings het ek egter geen simpatie nie.
Maar die onderwerp wat ek hier wil aanraak, het min te doen met my persoonlike gevoelens oor ‘n saak. Die punt wat mens moet onthou oor hierdie 2 verhale, en duisende ander, is dat niemand in werklikheid geld kry uit “die regering” of “die stadsraad” of “die departement vir Welsyn” of “die gesondheidsdepartement” nie. Hulle kry geld uit die belastingbetaler. En dis hoe ons enige ding waarop die regering of munisipaliteit wil geld spandeer moet beoordeel: Is dit ‘n goeie aanwending van ons geld? Is dit ‘n goeie aanwending van my geld? Want alle belasting kom van mense. Belasting is altyd ‘n persoonlike saak. “Erfbelasting” belas byvoorbeeld nie erwe (dooie stukke grond) nie. Dit belas eienaars van erwe (mense). Jy kan nie regtig ‘n belasting hef op boedels (dooie batelyste) nie. Jy belas erfgename (mense). Dieselfde vir belasting op sigarette, wat eintlik belasting op rokers is. “Belasting op maatskappye” belas eintlik geld wat in die hande van aandeelhouers (mense), en selfs werknemers en klante (want die maatskappy sou beter salarisse kon betaal, en minder vir hulle produk of diens kon vra, as hulle nie daardie belasting moet betaal nie), sou beland het andersins.
As ‘n privaat persoon moet opdok vir nalatigheid na iemand by sy besigheid seergekry het, dok hy self op en dit behoort hom te leer om nie in die toekoms dieselfde op te tree nie. As “die gesondheidsdepartement” opdok oor nalatigheid by ‘n hospitaal, dan voel die skuldige departement of hospitaal of verpleegster of dokter nie dit aan hulle eie sak nie- die departement kry net nog geld uit die belastingbetaler. Daar is dus geen rede om te glo dat die departement in die toekoms anders sal optree nie. Wanneer die staat of munisipaliteit geld onnodig uitgee, moet ons belastingbetalers ons ontevredenheid duidelik maak. Straatnaam-veranderings in Pretoria is ‘n onnodige uitgawe, want talle strate in swart woonbuurte het nog glad nie name nie. Geld uitbetaal weens hospitaal-nalatigheid behoort onnodig te wees, want die hospitaal-nalatigheid moet nie gebeur nie. Staatshospitale word op belasting-betaler geld bestuur en die blote feit dat iemand nalatig is, beteken dat swak personeel hulle werk – waarvoor die belastingbetaler die salaris betaal – swak gedoen het. Enige staatsuitgawes moet ons laat vra: Is dit nodig? Want dit is nie regtig die staat se uitgawes nie. Dis ons uitgawes.
Of dis hoe ek dit verstaan.
This entry was posted in Nuus. Bookmark the permalink.	← Leer kinders Bybel lees
One response to “Bly te kenne, Staat, ek is die belastingbetaler”	Willeboer
Oktober 13, 2008 om 8:47 nm
Jou punt is baie duidelik uiteengesit en dit is ook hoe die lewe werklik is. Agter enige uitbetalings, sit ons belastinggeld. Terugbetaling van belasting, waaroor ons altyd so opgewonde is, was eintlik maar ons eie geld om mee te begin ook..